

Οί9ί(Λΐ5^9ηεοΙ βγ I 
ΤίίθούοΓοε Μουιηαρι 
Ρ3ΐβ: 2007.02.ΜΠ4:00:4' 
ΕΕΤ 

Ρθ35θπ: 5ίβΠΒο ΡϋΡ 
(βΓπόβόεΙβοΙ) | 

ΙοοΒίίοπ: Αϋτβ|5, ΕΙΙίγιϊΚο 
Τγρ09Γ3ίί0 


6185 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 673 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Χαρακτηρισμός ως διατηρητέου και αλλαγή χρή¬ 
σης του κτιρίου που βρίσκεται επί της πλατείας 
Πολυτεχνείου αρ. 3 (Ο.Τ. 83) στο Λιτόχωρο του 
Νομού Πιερίας, φερομένου ως ιδιοκτησίας Πουλ¬ 
χερίας Γιαννουλοπούλου και καθορισμός ειδικών 


όρων και περιορισμών δόμησης. 1 

Επικύρωση καθορισμού οριογραμμών του υδατορέ- 
ματος του οικισμού «Μικρός Πρίνος» (στη περιο¬ 
χή του οικοπέδου της Αργυρής Στεργιάδου) του 
Δ.Δ. Πρίνου του Δήμου Θάσου - Ν. Καβάλας. 2 


ΑΠΟΦΑΣΕΙ Σ 

Αριθμ. 4778 (1) 


Χαρακτηρισμός ως διατηρητέου και αλλαγή χρήσης του 
κτιρίου που βρίσκεται επί της πλατείας Πολυτεχνεί¬ 
ου αρ. 3 (Ο.Τ. 83) στο Λιτόχωρο του Νομού Πιερίας, 
φερομένου ως ιδιοκτησίας Πουλχερίας Γιαννουλο- 
πούλου και καθορισμός ειδικών όρων και περιορι¬ 
σμών δόμησης. 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

Του ν. 1577/1985 (ΦΕΚ 210 Α') «Γενικός Οικοδομικός 
Κανονισμός» και ειδικότερα του άρθρου 4 αυτού, όπως 
το άρθρο αυτό τροποποιήθηκε με το ν. 1772/1988 ( 
ΦΕΚ 69 Α') και αντικαταστάθηκε με το άρθρο 3 του ν. 
2831/2000 ( ΦΕΚ 140 Α') «Τροποποίηση των διατάξεων 
του ν. 1577/1985 «Γενικός Οικοδομικός Κανονισμός» και 
άλλες πολεοδομικές διατάξεις». 

Του π.δ. 358/1986 (ΦΕΚ 158 Α') «Καθορισμός αρμοδιο¬ 
τήτων Υπουργείου Βόρειας Ελλάδας» και ειδικότερα του 
άρθρου 2 παρ. δ (αα), που αναφέρονται στο χαρακτη¬ 
ρισμό κτιρίων ως διατηρητέων ή οικισμών ή τμημάτων 
αυτών ως παραδοσιακών. 

Του π.δ. 167/2005 (ΦΕΚ 220 Α') «Οργανισμός του 
Υπουργείου Μακεδονίας - Θράκης». 

Του π.δ. 63/21.4.2005 «Κωδικοποίηση της νομοθεσίας 
για την Κυβέρνηση και τα Κυβερνητικά Όργανα» (ΦΕΚ 
Α' 98/22.4.2005). 

2. Την απόφαση Υ.704/19.8.1988 (ΦΕΚ 575 Β') του Πρω¬ 
θυπουργού, για τη μετονομασία του Υπουργείου Βόρει¬ 
ας Ελλάδας σε Υπουργείο Μακεδονίας Θράκης. 

3. Την απόφαση 866/9.2.2006 (ΦΕΚ 176 Β'/13.2.2006) 
«Εξουσιοδότηση στο Γ ενικό Γ ραμματέα, στον Προϊστά¬ 
μενο Γ ενικής Διεύθυνσης και στους Προϊσταμένους των 
Διευθύνσεων των Αυτοτελών Τμημάτων και των Τμη¬ 
μάτων του Υπουργείου Μακεδονίας - Θράκης για υπο¬ 
γραφή εγγράφων «Με Εντολή Υπουργού». 

4. Την από 15.6.2006 αιτιολογική έκθεση της Διεύ¬ 
θυνσης Περιβάλλοντος και Υποδομών του Υπουργείου 
Μακεδονίας - Θράκης. 

5. Την με αριθμ. πρωτ. ΥΜΑΘ 4778/18.6.2006 απά¬ 
ντηση της φερομένης ως ιδιοκτήτριας του κτιρίου του 
θέματος, αποφασίζουμε: 

1. Χαρακτηρίζουμε ως διατηρητέο και εγκρίνουμε την 
αλλαγή χρήσης του κτιρίου που βρίσκεται επί της πλα¬ 
τείας Πολυτεχνείου αρ. 3 (Ο.Τ. 83) στο Λιτόχωρο του 
Νομού Πιερίας, φερομένου ως ιδιοκτησίας Πουλχερίας 
Γιαννουλοπούλου, όπως φαίνεται διαγραμμισμένο στο 
τοπογραφικό σχέδιο σε κλίμακα 1:1000 που θεωρήθηκε 
από τη Διεύθυνση Περιβάλλοντος και Υποδομών του 
ΥΜΑΘ και που σε αντίτυπο του δημοσιεύεται με την 
απόφαση αυτή, για τους παρακάτω κυρίως λόγους: 

α) Πρόκειται για χαρακτηριστικό δείγμα της παραδο¬ 
σιακής μακεδονικής αρχιτεκτονικής και αποτελεί παρα¬ 
δοσιακό αρχιτεκτόνημα. 

β) Πρόκειται για αξιόλογο κτίριο με έμφαση στα αι¬ 
σθητικά, τυπολογικά και μορφολογικά χαρακτηριστικά, 
ενταγμένο σε αντίστοιχα αξιόλογο οικισμό. 

γ) Ο χαρακτηρισμός του θα βοηθήσει στη διατήρηση 
της ιστορικής μνήμης και φυσιογνωμίας του αξιόλογου 
οικισμού του Λιτόχωρου Πιερίας. 

2. Στο χαρακτηριζόμενο ως διατηρητέο κτίριο, απαγο¬ 
ρεύεται κάθε αφαίρεση, αλλοίωση ή καταστροφή των 
επί μέρους αρχιτεκτονικών ή διακοσμητικών του στοι¬ 
χείων και γενικά κάθε επέμβαση, που θίγει τον αρχιτε¬ 
κτονικό του χαρακτήρα και αλλοιώνει τη μορφή του. 

3. Επιτρέπεται η επισκευή, ο εκσυγχρονισμός των 
εγκαταστάσεων, η στατική ενίσχυση και η εσωτερική 
διαρρύθμιση του κτιρίου, χωρίς αλλοίωση του αρχι¬ 
τεκτονικού και μορφολογικού χαρακτήρα του και των 
βασικών αρχών της σύνθεσης του. 

4. Επιτρέπεται η εγκατάσταση κεντρικής θέρμανσης 
έξω από το κτίριο για λόγους ασφαλείας, σε αποθη¬ 
κευτικό χώρο με τις απαιτούμενες διαστάσεις εντός 
του οικοπέδου. 

5. Επιτρέπεται η αλλαγή χρήσης του κτιρίου από κα¬ 
τοικία σε παραδοσιακό Ξενώνα. 

6. Απαγορεύεται η τοποθέτηση φωτεινών ή μη επι¬ 
γραφών και διαφημίσεων στην στέγη και στις όψεις 
του διατηρητέου κτιρίου, πλην των αναγκαίων και πε¬ 
ριορισμένων διαστάσεων επιγραφών, που υποδηλώνουν 
την χρήση του. 

7. Για κάθε επέμβαση στο εσωτερικό ή στο εξωτε¬ 
ρικό του διατηρητέου κτιρίου και για την τοποθέτηση 
επιγραφών απαιτείται ο έλεγχος της μελέτης από την 
Επιτροπή Πολεοδομικού και Αρχιτεκτονικού Ελέγχου 
(Ε.Π.Α.Ε.) καθώς και η έγκρισης της από τη Διεύθυνση 
Περιβάλλοντος και Υποδομών του Υπουργείου Μακε¬ 
δονίας - Θράκης. 

8. Κατά της αποφάσεως αυτής, μπορεί να ασκηθεί το 
ένδικο μέσο της αιτήσεως ακυρώσεως ενώπιον του Συμ¬ 


βουλίου της Επικράτειας, σύμφωνα με τις διατάξεις του 
άρθρου 46 του π.δ. 18/1989 «Κωδικοποίηση Διατάξεων 
νόμων για το Συμβούλιο της Επικράτειας». 

9. Κάλυψη Δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου 
Ο.Τ.Α. 

10. Η ισχύς της απόφασης αυτής αρχίζει από τη δημο¬ 
σίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 3 Ιουλίου 2006 

Ο ΥΠΟΥΡΓΟΣ 

ΓΕΩΡΓΙΟΣ ΚΑΛΑΝΤΖΗΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


6187 





















































6188 

Αριθμ 2241 (2) 

Επικύρωση καθορισμού οριογραμμών του υδατορέμα- 
τος του οικισμού «Μικρός Πρίνος» (στη περιοχή του 
οικοπέδου της Αργυρής Στεργιάδου) του Δ.Δ. Πρί¬ 
νου του Δήμου Θάσου - Ν. Καβάλας. 

Η ΔΙΕΥΘΥΝΤΡΙΑ ΠΕΡΙΒΑΛΟΝΤΟΣ ΧΩΡΟΤΑΞΙΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις διατάξεις του άρθρου 5 του ν. 3010/2002 (ΦΕΚ 
91/Α') με το οποίο ρυθμίζονται θέματα καθορισμού ορι- 
ογραμμών ρεμάτων. 

2. Τις διατάξεις του άρθρου 5 του ν. 3010/2002 (ΦΕΚ 
91/Α'), παράγραφος 3β, με την οποία ορίζεται ότι η 
επικύρωση του καθορισμού των οριογραμμών γίνεται 
με απόφαση του Γενικού Γραμματέα της οικείας Πε¬ 
ριφέρειας. 

3. Τις ισχύουσες διατάξεις της Πολεοδομικής Νομο¬ 
θεσίας (δόμηση παρά τα ρέματα). 

4. Τις διατάξεις του ν. 2503/1997 (ΦΕΚ 107 Α') «Διοίκηση, 
οργάνωση, στελέχωση της Περιφέρειας κλπ». 

5. Την αριθμ. 1096/27.3.2003 (ΦΕΚ 393Β/4.4.2003) Από¬ 
φαση του Γενικού Γραμματέα περιφέρειας Α.Μ.-Θ. «Με¬ 
ταβίβαση αρμοδιοτήτων σε προϊσταμένους Δ/νσεων 
και Τμημάτων της Π.Α.Μ.-Θ.». 

6. Το υπ’ αριθμό 07/1600/5.5.2006 έγγραφο του Τμή¬ 
ματος ΕκτέλεσηςΈργων της Δ/νσης Τεχνικών Υπηρεσι¬ 
ών, Νομαρχιακού Διαμερίσματος Καβάλας, με το οποίο 
διαβιβάσθηκε στην Δ/νση ΠΕ.ΧΩ. Περιφέρειας Α.Μ.-Θ. 
η υδραυλική μελέτη για την οριοθέτηση του τμήματος 
ρέματος του θέματος. 


7. Την υπ’ αριθμό 144/2006 απόφαση του Δημοτικού 
Συμβουλίου Θάσου η οποία περιλαμβάνεται στο πρα¬ 
κτικό της υπ. αριθ. 6/2006 Συνεδρίασης του Δ.Σ. Θάσου, 
με την οποία γνωμοδοτεί ομόφωνα θετικά επί του κα¬ 
θορισμού οριογραμμών του υδατορέματος του οικισμού 
«Μικρός Πρίνος» του Δ.Δ. Πρίνου του Δήμου Θάσου, 
όπως προτείνονται από την υδραυλική μελέτη. 

8. Την υδραυλική μελέτη για την οριοθέτηση του τμή¬ 
ματος ρέματος του θέματος καθώς και το τοπογρα- 
φικό διάγραμμα που τη συνοδεύει, όπως ελέγχθηκαν 
και θεωρήθηκαν από τη Δ/νση Τεχνικών Υπηρεσιών, 
Νομαρχιακού Διαμερίσματος Καβάλας και από τα οποία 
προκύπτει ότι οι προτεινόμενες οριογραμμές ανταπο- 
κρίνονται σε πλημμυρική παροχή για περίοδο επανα¬ 
φοράς Τ=100 έτη, αποφασίζουμε: 

Επικυρώνουμε τις καθορισθείσες οριογραμμές του 
ρέματος του οικισμού «Μικρού Πρίνου» (στη περιοχή 
του οικοπέδου της Αργυρής Στεργιάδου του Σάββα) 
του Δ.Δ. Πρίνου του Δήμου Θάσου - Ν. Καβάλας, όπως 
φαίνονται στο τοπογραφικό διάγραμμα κλίμακας 1:200 
όπως αυτό ελέγχθηκε και θεωρήθηκε από τη Δ/νση 
Τεχνικών Υπηρεσιών του Νομαρχιακού Διαμερίσματος 
Καβάλας. 

Από τις διατάξεις της παρούσας δεν προκύπτουν 
δαπάνες οι οποίες βαρύνουν τον Κρατικό Προϋπολο¬ 
γισμό. 

Η ισχύς της παρούσας αρχίζει από την ανωτέρω 
δημοσίευση. 

Η απόφαση αυτή μαζί με το συνημμένο διάγραμμα να 
δημοσιευθεί στην Εφημερίδα της Κυβερνήσεως. 

Κομοτηνή, 5 Ιουλίου 2006 

Η Προϊσταμένη Δ/νσης 
ΑΛΕΞΑΝΔΡΑ ΠΑΣΣΟΠΟΥΛΟΥ 

